钦定古今图书集成/明伦汇编/官常典/第561卷 > 刘元佐
## 钦定古今图书集成/明伦汇编/官常典/第561卷 > 刘元佐

按《唐书》本传：“元佐，滑州匡城人。少倜荡，不自业，为县
捕盗，犯法，吏笞辱几死，乃亡命从永平军，稍为牙将。
大历中，李灵曜据汴州反，元佐乘其无备，袭取宋州，
有诏以州遂隶其军，节度使李勉即表署刺史。德宗
建中初，进兼御史中丞，充宋亳颍节度使。时李纳叛
李洧以徐州归，纳急攻之，诏元佐援洧，大破纳兵，斩”
首万馀级，东南饟漕乃通。进围濮州，徇濮阳皆下，再
降其守将，遂通濮阳津。迁检校兵部尚书，兼曹濮观
察、淄青兖郓招讨使、汴滑都统副使。李希烈之反，元
佐与李勉、陈少游、哥舒曜联兵屯淮、汝，数困贼。帝在
奉天，垂意关东，乃诏检校尚书左仆射、同中书门下
平章事。希烈攻陈州，元佐救之，希烈走，遂进取汴州。
诏加汴宋节度使、陈州诸军行营都统。元佐本名洽，
至是赐名以尊宠之。入朝，复兼《泾原》《四镇》、北庭兵马
副元帅，检校司徒。性豪纵，轻财，好厚赏，故下益困。汴
自李忠臣以来，士卒骄，不能自还，至元佐弥甚。其后
杀帅长，大钞劫狃，于利而然也。元佐贵，母尚在，贤妇
人也。常月织絁一端，示不忘本。数教敕元佐尽臣节。
见县令走廷中白事，退戒曰：“长吏恐惧卑甚，吾思而
父吏于县亦当尔，而据案当之，可安乎？”元佐感悟，故
待下益加礼。汴有相国寺，或传佛躯汗流，元佐自往，
大施金帛，于是将吏商贾奔走，输金钱惟恐后。十日。
元佐敕止籍所入，得巨万，因以赡军。其权谲类若此。

赀皆巨万，而士朝私元佐嬖妾，惧。事觉，鸩元佐死，年
五十八，赠太传，谥曰“壮武。”